**פרוטוקול מליאת המועצה שלא מן המניין מס' 10/2018**

**תקציב 2019**

בישיבת מליאת המועצה שלא מן המניין אשר התקיימה ביום רביעי כ"ה טבת תשע"ט 02/01/2019 בשעה 18:00 באולם המועצה.

השתתפו: מר נתנאל אלפסי-ראש המועצה, הגב' חגית עוקבי- חברה, עו"ד ציון טייב- חבר

מר משה וייצמן- חבר, עו"ד יאיר חורי- חבר, מר רוברט אמרוסי- חבר,

מר יוסי בן אודיז- חבר

נוכחים: מר יחיאל עובדיה- גזבר/מזכיר, עו"ד אייל פרח- יועמ"ש המועצה,

הגב' איריס שחף- מבקרת פנים, הגב' נירה ישראל- קלדנית, תושבי מגדל.

ויסאם פלאח – ממונה רשויות משרד הפנים.

סדר היום:

1. דיון ואישור הצעת תקציב המועצה לשנת 2019 בסך -18,408 אלש"ח.

**דיון:**

**נתנאל אלפסי**- מעדכן לגבי התקציב שנעשתה עבודה קשה על כל שקל ושקל מאז בחירתי ישבנו יחיאל ואני לבניית תקציב.

לא תכננתי על תקציב כזה יש להתמודד עם מה שהשאירו לנו, גרעון בשוטף

של 600-700 אלש"ח.

תוספת של 500 אלש"ח בעלויות הפנסיה של העובדים הפורשים. ותשלום חד פעמי בסך

של 850 אלפי ₪ לעובדים בכירים אשר פורשים.

כמו כן היתה לנו תביעה עם פסק דין בתשלום של 700 אלש"ח להחזר בגין גביית היתלי פיתוח שגבינו מיזם ממקטע החוף ובשיחה עימו ביקשתי לעכב את התשלום עד להגשת תוכניות בניה.

המועצה משלמת עבור פינוי הדחסניות מאזור המסחרי של ויתניה בעלויות של כ – 200 אלש"ח ,

הורתי שהמועצה לא תפנה את הדחסניות יותר ובעל העסק יהיה מחוייב לעשות זאת ועל חשבונו.

יש מס' תביעות של הבית המלון הצלחנו להוריד את התביעה הזו.

השנה אנו מקצצים בעלויות המים לגינון כ-100 אלש"ח.

נושא ההסעות ניתן לייעל ולחסוך כ-100 אלש"ח בשנה .

כמו כן הצלחנו לשחרר צו של 700 אלש"ח מהועדה לתכנון ובניה גליל מזרחי שהיו מעוכבים עקב תביעות תלויות כנגד המועצה.

צהרון חממה – המועצה תעשה הכל על מנת לצמצם בהוצאות והכספים שמתקבלים אמורים לתת מענה על הפעלת הצהרון .

**יאיר** **חורי**- זה ההנחיות ע"פ תוכנית ,ניצנים" מתקבלות, טוען שזה לא נכון. ועדת הכספים של המתנ"ס קובעת את הסכום למשכורות של העובדים. אנחנו עובדים ע"פ הנחיות של מח' החינוך.

הגזבר הוא חבר ועדת כספים.

**נתנאל אלפסי** – מסרתי לחברים שישבו עם גזבר המועצה בדיון על התקציב לפני ישיבת המליאה שזהו תקציב שיש בו קיצוצים והתייעלות עקב ההוצאות החד פעמיות ובשנה הבאה,

התקציב יהיה יותר מרווח.

המשך...

המשך פרוטוקול ישיבה שלא מן המניין מס' ;10/2018

**יחיאל גזבר המועצה** – אכן ישבתי עם חברי המועצה שהגיעו רוברט אמרוסי ויוסף בן אודיז כ-3 שעות והוסבר להם התקציב ונתתי מענה לשאלות שנשאלו.

**יאיר חורי** - התקציב הוגש בדרך כלל ברשויות מתוקנות יש לשבת את החברים לפני הגשת התקציב, ישיבות מועצה זה דיון, יכולנו לשבת לפני כן .

**יחיאל עובדיה** - מודה לויסאם פלאח הממונה הרשותי שלנו מטעם משרד הפנים על השתתפותו במליאה.

הצעת התקציב לשנת 2019 מסתכמת בסך 18,409 אלש"ח לעומת הצעת תקציב הקודמת

שנת 2018 היא ,16.700 אלש"ח דהיינו גידול בסך של 1709 אלש"ח התקציב אמור לתת מענה :

1. הוצאות חד פעמיות לפרישת 4 עובדים בסך של 831 אלש"ח
2. גידול בהוצאות הפנסיה התקציבית בסך של 500 אלש"ח.
3. קיטון בהכנסות מארנונה בסך 500 אלש"ח

(א. חוף תמר הפסקת הפעלה בסך של 150 אלש"ח ב. ביטול ארנונה עבור מרפסות מקורות וסנטף 350 אלש"ח.) סה"כ 500 אלש"ח.

1. גרעון בשוטף לשנת 2018 סך כ- 659 אלש"ח.

סה"כ חוסר של 2990 אלש"ח.

**הכנסות:**

1. גידול בהכנסות ארנונה ממלונות חדשים 879 אלש"ח
2. עצמאיות אחרות 290 אלש"ח ( שילוט וקנסות).
3. משרד הרווחה 100 אלש"ח
4. הלוואה לאיזון תקציב 1046 אלש"ח.

סה"כ : 2315 אלש"ח.

המועצה קיבלה סך של 500 אלש"ח מענק צמצום פערים דבר שיקטין את הגרעון הנצבר לשנת 2018 אך לא ישפיע על הצעת התקציב.

מאחר וארבעת העובדים פורשים במהלך החודשיים הקרובים, יש לאשר את התקציב על מנת שנוכל לשלם להם את פיצויי הפרישה.

**יוסי בן אודיז**- ישבתי עם יחיאל על התקציב בצורה ממש קפדנית כמו שציינתם יש הוצאה גדולה של 831 אלש"ח בגין פיצויים לפרישת עובדים. יש קופת פיצויים בסך של 210 אלש"ח שאפשר לקחת חלק ממנה, צריך להסתכל טוב ולעשות שינויים קלים .ואפשר לגייס הנדסאי בשנה הבאה.

**יאיר חורי**- הוצאות של סעיף של מהנדס ושונות 140 אלש"ח שיש להעביר למקומות אחרים וזה יבוא בתור תב"ר לפיתוח .

**יחיאל עובדיה** - התקציב אמור לתת מענה להוצאות מדידה ותכנון דחופים ולא להמתין להוצאת תב"ר שזה לוקח הרבה זמן .

**יאיר חורי** - לגבי תוכנית צהרון חממה 935 ₪ ניתן לגבות סכום מקסימלי.

המשך...

המשך פרוטוקול מליאה שלא מן המניין מס' 10/2018

**יחיאל עובדיה** - אנחנו לא הולכים לפגוע בתוכן ובהזנה לילדים ולא לוקחים מההורים יותר כסף.

חשוב לעדכן את התושבים על התוכנית:

תוכנית ניצנים - מדובר על 650 ש"ח לחודש שגובים מההורים השתתפות, 6 ימים בשבוע כולל חגים וחופשות והזנה כל יום לילד.

**נתנאל אלפסי** - הילדים של צהרון החממה לא יפגעו .

**ציון טייב** – אני שותף לדברים של החברים ,בראש ובראשונה לא היינו שותפים להכנת התקציב.

**יאיר חורי** – אני לא קובע את שכר העובדים יש ועדת כספים במתנ"ס והיא החליטה.

**נתנאל אלפסי** - מבקרת המועצה תבדוק את השכר.

**ויסאם פלאח** – מאמין שהישוב יכול להגיע להרבה תוך כדי שיתוף פעולה פורה.

עם כניסתי לאולם ראיתי את האכפתיות של התושבים במה שנעשה ברשות המקומית ובתקציב שלה ויעיד על כך הנוכחות של תושבי מגדל.

אין ספק שמדובר בשנה קשה מאוד מבחינה תקציבית.

פרישתם של 4 עובדים כרוכה בהוצאה כספית של כ-800 אלש"ח, הוצאה שלא היתה קיימת בשנת 2018.

הרשות ניצבת בפני אתגרים רבים ובתקופה של פיתוח תיירותי שיכול למנף את הכנסות הרשות.

אני נוכח מאחר וחשוב לי להתרשם מאופן ניהול הישיבה והדיון שמתנהל בה.

אם התקציב לא יאושר מותר לרשות להוציא תקציב ב-1/12 מהתקציב שאושר לשנת 2018.

**משה ויצמן** - אני חושב שצריך לאשר את התקציב.

**יאיר חורי** - הכנסות אגרות שילוט וכו' מאיפה הגיעו ההכנסות.

**יחיאל עובדיה -** אגרות שילוט תקצבנו בסך של 120 אלש"ח .כל תחנת דלק משלמת

כ- 15,000 ₪ והיתר מכל בעלי העסקים.

כל שילוט ימדד ויצא לו חיוב כמו ארנונה וזה הכנסה למועצה ע"פ חוק.

לגבי הפיקוח, אנחנו הפעלנו את מערכת הקנסות והיא גם תכניס כסף מדובר על מפגעי תנועה. עיקר ההכנסות מאזור החוף והשטח המסחרי.

**עו"ד אייל פרח-** לכל רשות יש מדיניות אכיפה של נושאים מסוימים.

כרגע מקטע חוף יבוצע במקום אכיפה, מדובר על 2 מקטעים שונים.

**רוברט אמרוסי** - תחום של המים קוצץ הרבה כסף .

לגבי התיירות יש לבדוק וגם לבדוק תקציב לבעלי צרכים מיוחדים.

**יחיאל עובדיה**- המועצה משלמת הרבה כספים על צריכות המים לגינון וכמו כן קוצצו לנו המכסות ע"י התאגיד "מי רקת".

**החלטה:**

**בעד הצביעו:** נתנאל אלפסי, חגית עוקבי , משה ויצמן.

**נגד הצביעו:** יוסי בן אודיז, יאיר חורי, רוברט אמרוסי,

ציון טייב- שנימק התנגדותו "בגלל ה-100 אלש"ח שנחסכו מהמתנ"ס .

החלטה לאישור התקציב - נדחתה.

ישיבת המליאה ננעלה בשעה 19:47

.

----------------------------------- -------------------------------------

יחיאל עובדיה- גזבר/מזכיר נתנאל אלפסי- ראש המועצה